CELEX: 32015R2296
Language: sk
Date: 2015-12-09 00:00:00
Title: Vykonávacie nariadenie Komisie (EÚ) 2015/2296 z 9. decembra 2015, ktorým sa mení vykonávacie nariadenie (EÚ) č. 1366/2014, ktorým sa na rok 2015 uverejňuje nomenklatúra poľnohospodárskych výrobkov na vývozné náhrady zavedená nariadením (EHS) č. 3846/87 (Text s významom pre EHP)

10.12.2015   
            
            
               SK
            
            
               Úradný vestník Európskej únie
            
            
               L 324/9
            
         VYKONÁVACIE NARIADENIE KOMISIE (EÚ) 2015/2296
   z 9. decembra 2015,
   ktorým sa mení vykonávacie nariadenie (EÚ) č. 1366/2014, ktorým sa na rok 2015 uverejňuje nomenklatúra poľnohospodárskych výrobkov na vývozné náhrady zavedená nariadením (EHS) č. 3846/87
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na nariadenie Komisie (EHS) č. 3846/87 zo 17. decembra 1987, ktorým sa ustanovuje nomenklatúra poľnohospodárskych výrobkov na vývozné náhrady (2), a najmä na jeho článok 3 ods. 3,
   keďže:
   
               (1)
            
            
               Nomenklatúra poľnohospodárskych výrobkov na vývozné náhrady zavedená nariadením (EHS) č. 3846/87 bola uverejnená vo vykonávacom nariadení Komisie (EÚ) č. 1366/2014 (3). Konečný dátum uplatňovania uvedeného vykonávacieho nariadenia bol stanovený na 31. decembra 2015.
            
         
               (2)
            
            
               S cieľom umožniť pri vývoze využívanie elektronických colných postupov je potrebné v dostatočnom časovom predstihu pred uplatnením vývozných náhrad zapísať do sadzobníka TARIC kódy výrobkov a opis nomenklatúry výrobkov, na ktoré sa vzťahujú vývozné náhrady (nomenklatúry pre vývozné náhrady – ERN). Je potrebné predĺžiť platnosť uverejnenia konsolidovanej verzie ERN pre prípad, že sa vývozné náhrady zavedú na základe nariadenia (EÚ) č. 1308/2013 po uvedenom dátume.
            
         
               (3)
            
            
               ERN sa používa aj na osobitné opatrenia na podporu najvzdialenejších regiónov (POSEI) uplatňované na vnútroštátnej úrovni. S cieľom posilniť jednotné uplatňovanie týchto opatrení by sa uverejnenie ERN malo predĺžiť.
            
         
               (4)
            
            
               Zmeny v kombinovanej nomenklatúre (KN) na rok 2016 si nevyžadujú technické úpravy ERN na rok 2016.
            
         
               (5)
            
            
               Obdobie uplatňovania vykonávacieho nariadenia (EÚ) č. 1366/2014 by sa preto malo predĺžiť o ďalší rok, t. j. do 31. decembra 2016,
            
         PRIJALA TOTO NARIADENIE:
   Článok 1
   V článku 2 druhom pododseku vykonávacieho nariadenia (EÚ) č. 1366/2014 sa dátum „31. decembra 2015“ nahrádza dátumom „31. decembra 2016“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. decembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Ú. v. ES L 366, 24.12.1987, s. 1.
   
      (3)  Vykonávacie nariadenie Komisie (EÚ) č. 1366/2014 z 19. decembra 2014, ktorým sa na rok 2015 uverejňuje nomenklatúra poľnohospodárskych výrobkov na vývozné náhrady zavedená nariadením (EHS) č. 3846/87 (Ú. v. EÚ L 368, 23.12.2014, s. 1).